SZTE Ságvári Endre Gyakorló Gimnázium

Az **SZTE Gyakorló Gimnázium és Általános Iskola** (vagy korábbi nevén ***SZTE* *Ságvári Endre Gyakorló Gimnázium***, illetve ***SZTE Ságvári Endre Gyakorló** **Általános Iskola***, köznyelvben gyakran csak ***Ságvári***, illetve ***Kisságvári)*** egy nagy múltú oktatási intézmény, amely Szeged belvárosában található. A tanintézmény egyszerre szolgál általános iskolaként és gimnáziumként. Az intézmény jelenlegi fenntartója a Szegedi Tudományegyetem. Az SZTE bázisiskolája, *Minősített tehetséggondozó műhely*. Tagja az Európai Parlamenti Modell programnak. Az ország egyik legjobb gimnáziumaként tartják számon.

## Elhelyezkedése

Az intézmény Szeged belvárosában, azon belül a Palánk városrészben elhelyezkedő Aradi vértanúk terén található. Az iskola közvetlen közelében található a Hősök Kapuja, néhány perc sétával megközelíthető a Dóm tér, Huszár Mátyás rakpart és a Nagyáruház. Az iskola előtt közlekedik az 1-es és 2-es villamos, illetve 2021-től a tram-train is. Emellett az iskola gimnáziumi része előtt ki van építve egy megálló a 24-es buszjáratnak is.

## Története

Az általános iskola és a gimnázium története 2015 előtt külön utat járt be.

### Általános iskola története (1883–2000)

Az általános iskolai részt 1883-ban alakították ki az Árpád téri épületben, akkor még *Belvárosi Fiú Népiskola* név alatt. 1951-től 1955-ig a *Pedagógiai Tanárképző Főiskola II. sz. Gyakorló Általános Iskolájaként*, majd 1958-tól a szegedi egyetem *Ságvári Endre Gyakorló Általános Iskolájaként* az új épületbe költözött intézmény már a tanárképzésbe is bekapcsolódott.

### Gimnázium története (1955–2000)

A gimnázium ötlete az 1950-es években merült fel elsőként. Ennek oka a Tömörkény és Radnóti Gimnázium kapacitásának csökkenése, ami nem tudta már fogadni a növekvő tanulólétszámot és újabb osztálycsoportok kialakítását. 1955 áprilisában a Városi Tanács úgy döntött, hogy nagy viták árán, de létrehozza a harmadik középiskolát a városban. Június elsején a Tömörkény egykori tanárát, Dr. Bokor Istvánt nevezték ki az intézmény élére, aminek ekkor még nincs épülete. A helyszínként felmerült a Bolyai-épület, de végül költséghatékonyság céljából az Április 4. útja 1. (mai Boldogasszony sugárút 2.) alatt elhelyezkedő Ady Diákotthont használják fel. Így 1955. szeptember 1-jén 6 első és 3 második osztály indult el. Az induló osztályok közül először humán és reál osztály indult. Az iskola a nyelvtanulás terén is előrelépést tett. A humán tagozatban latin és német, míg a reál tagozatban orosz nyelvokatatás folyt. 1957-től olasz, 1963-tól francia, angol és német nyelvet is lehetett tanulni az intézményen belül. Az iskola egy új nevet szeretett volna felvenni. Ezek között szerepelt Hunyadi Mátyás és Mikszáth, Zrínyi, Dózsa, Kossuth, Ságvári, Rózsa Ferenc és Bajcsy-Zsilinszky is. Végül a városi kommunista bizottság kezdeményezésére az *Általános Gimnázium* elnevezés elé kerül Ságvári Endre neve, amit 1956. január 28-án rendel el az Oktatásügyi Minisztérium. Az oktatás kezdetben párhuzamosan folyt a Mars téren, Alsóvároson, Szentháromság utca - Szt. Ferenc utca sarkán, a Hősök Kapuja épületében és a Bolyai-épületben egyaránt. A tornaórákat a Boldogasszony sugárúti MÁV kollégium, Apáthy Kollégium tornaterme biztosította a fiúknak, lányok esetében pedig az Ady téri épület. 1956 őszén létesült az iskolában vöröskeresztes munka is. Az 1956-os forradalom során az iskolában hol szünetel a tanítás, hol nem folyik tanórai munka és a diákok is részt vesznek a tüntetésen. 1956 novembere és 1957 márciusa között egy névváltoztatási javaslat miatt a gimnázium felvette Hunyadi János kormányzó nevét.

Az iskola énekkara a városban (például szerepeltek 1962-ben a Szegedi Szabadtéri Játékokon is) és országosan is sikereket ér el (ez köszönhető a Kossuth Rádiónak is). Az iskola őnképző köre is népszerű lesz, annyira, hogy vidéki kultúrházakban is fellépnek. Az 1970-es években irodalmi színpad is megalakul, melynek tagja volt az iskola akkori diákja, Kulka János is.

 Fájl:Ságvári Endre. Fortepan 25423.jpg
1958-tól az akkori József Attila Tudományegyetem tanárszakos hallgatóinak gyakorlóiskolájává válik az intézmény. 1957-ben indul meg a gimnázium keretén belül az ipari-szakmai képzés. Az 1960-as évekre már a paletta bővül francia, matematika-fizika és angol tantervű osztályokkal. A diák élet is ekkoriban éli virágkorát a Ságvári Napokkal és a szegedi iskolák között lezajló TÖMÖRSÁRA (Tömörkény – Ságvári – Radnóti) nevű éves program (amihez a tiszaparti és Deák Gimnázium is csatlakozik, TÖTIDESÁRA névre átkeresztelve az eseményt). Emellett a nyelvi osztályok részére ekkor indult meg a csereutak lehetősége is. 1980-ban ünnepelte a gimnázium 25 éves fennállását. Az 1980-as évekre bevezetésre került a számítástechnika és a "Világnézetünk alapjai" elnevezésű tantárgy oktatása is. 1986. szeptember 11-én a Szentháromság utca és a Tisza Lajos körút sarkán álló szecessziós stílusú épület lesz a gimnázium főépülete. Az 1990-es években megindul az épületen belül a felújítás és elindul a matematika és fizika szak szétválása, illetve a 6+6 évfolyamos magyar-francia két tannyelvű tagozat működése is.

### Az általános iskola és gimnázium története az SZTE fennhatósága alatt (2000–)

2000 és 2015 között a két intézmény az SZTE fennhatósága alá került *Szegedi Tudományegyetem Ságvári Endre Gyakorló Gimnázium* és *Szegedi Tudományegyetem Ságvári Endre Gyakorló Általános Iskola* néven. 2009 és 2011 között a 303 milliós beruházásból felújították a Kis-Ságvári épületét. 2015-ben az általános iskola beolvadásával létrejött az új oktatási intézmény, az *SZTE Gyakorló Gimnázium és Általános Iskola*.

#### Elnevezési vita

Ságváriról 1945 után országszerte számos szobrot és emléktáblát állítottak, intézményeket és közterületeket neveztek el róla. Ezek nagy részét 1990 után elmozdították illetve átnevezték (lásd az ELTE Trefort Ágoston Gyakorlóiskola esete 1991-ben), számos közterületet és iskolát azonban csak 2011–12-ben.

A szegedi intézmény átnevezése már a rendszerváltás során felmerült. Erre akkor azért nem került sor, mivel több évtizede már a "ságvárizmus" hagyománya összeforrt a diák- és iskolaélettel, mellőzve Ságvári Endre életútját. Ahogy az iskola honlapján is olvasható:

*„(...) a 90-es évekre már réges-rég elszakadt eredeti viselőjétől, az itt végzett nemzedékek a “Ságvári” szó hallatán nem a szemüveges fiatalemberre, hanem a tanárokra, régi barátokra, jó bulikra, hatalmas karókra, megszenvedett ötösökre, izzasztó dolgozatokra, nagy felelésekre, trükkös puskázásokra, osztálykirándulásokra, első vagy sokadik szerelemre gondolnak.”*

Sablon:Névváltozatok infobox

A Magyar Tudományos Akadémia állásfoglalásában a helyi önkormányzatokról szóló 2011. évi CLXXXIX. törvény 14/A. § (2) bekezdése alapján nevét közterület elnevezésére nem ajánlja, mivel az a „XX. századi önkényuralmi politikai rendszer fenntartáshoz kapcsolható”. 2014-ben újabb belpolitikai ügyet generált a Ságvári Endre személyének megítélése körüli bizonytalanság. Az Emberi Erőforrások Minisztériuma bejelentette, megváltoztatná a szegedi Ságvári Endre Gyakorló Gimnázium nevét, azonban a diákok szerint a „ságvárizmus” egy hagyomány. Barok István, az iskola testnevelő tanára Ságvári pozitív megítélése mellett állt ki a vitában. A vitában megszólalt Vincze Gábor is, aki szerint egy demokráciában nem lehet példakép a sztálinista Ságvári. Több híres személyiség, aki egykor az intézményben tanult kiállt az ügy érdekében, mint Kulka János, Jáskó László, emellett Szabó Sándor országgyűlési képviselő és Botka László polgármester is ellenezte az átnevezést. 2015. március 30-án pedig az iskola volt és jelenlegi diákjai, tanárai fáklyás felvonulást szerveztek Szeged belvárosán keresztül, ezzel is demonstrálva a névváltozás ellen.  Azonban Balogh Zoltán és Rétvári Bence az EMMI vezetője és államtitkára ragaszkodott a névváltozáshoz. Továbbá Ungváry Krisztián történész pontosította korábbi álláspontján. Törvény nem kötelezte az iskolát fenntartó Szegedi Tudományegyetemet a névváltoztatásra, ugyanakkor az iskolák nevéről a 2014-ben életbe lépő felsőoktatási törvény szerint az oktatási miniszter dönt. Az intézmény új nevei közül felmerült Hunyadi János, Szent-Györgyi Albert és csak simán a Ságvári alternatíva is. 2015 májusának elején jelentették be a tanároknak, az egyetem szenátusa ülése pedig május végén, június elején elfogadta az új alapító okiratot, amely értelmében a következő tanév szeptembertől **SZTE Gyakorló Általános Iskola és Gimnázium** néven működik tovább az intézmény.

## Az intézmény épülete

Az épület a Szentháromság utca és a Tisza Lajos körút sarkán található. Szecessziós stílusban épült 1910-ben. Raichle J. Ferenc tervei alapján készült el a három emeletes épület. A *Raichl-palota* 1986 előtt számos funkciót töltött be: volt lakóház és kollégium is, 1920-ban Szeged francia megszállása során szenegáli katonák laktak itt. Sőt 1911 és 1921 között itt üzemelt az Apolló Mozgófénykép Színház.

Az eredeti tervek szerint a Szentháromság utca és az Ady tér között egy uszodával és tornateremmel felszerelt épületet szerettek volna építeni. Ez végül nem valósult meg. Jelenleg a gimnázium épületéhez tartozik továbbá a Hősök kapuja, amiben számos tanterem és a Díszterem található, illetve az Irinyi-kollégium egy szárnya.

## Igazgatói

### Gimnáziumi részen

* dr. Bokor István (1955–1956)
* Bánfalvi Ferenc (1956–1959)
* Révész Béla (1959–1962)
* Juhász Antal (1962–1968)
* dr. Valkusz Pál (1968–1990)
* dr. Kardos József (1990–1990) *(mint megbízott igazgató)*
* Kánitz József (1991–2001)
* dr. Dobi János (2001-től)

## Az iskola híresebb diákjai, tanárai

### Híres tanárai

* Bárdos Pál, magyar - és történelemtanár.
* Barok István, testneveléstanár.
* Budó Ágostonné, matematikatanár.
* Czékus Tibor, történelemtanár.
* Csizmazia György, biológiatanár.
* Csúri József, matematikatanár.
* Dúró Lajosné, matematikatanár.
* Erdei Imre, fizikatanár.
* Farkas István, történelemtanár.
* Gábris Ida, orosztanár.
* Hajnal Imre, matematikatanár.
* Kakuszi László, fizikatanár, a gimnázium egykori igazgatóhelyettese.
* Kánitz József, biológiatanár, a gimnázium egykori igazgatója
* Kardos József, nyelvtan - és irodalomtanár.
* Kiss Dezső, franciatanár, a gimnázium egykori igazgatóhelyettese.
* Kovács István, Ericsson-díjas matematikatanár, a gimnázium egykori igazgatóhelyettese.
* Konfárné Nagy Klára, matematikatanár.
* Kovács Béla, franciatanár.
* Kovács László, fizikatanár, a gimnázium egykori igazgatóhelyettese.
* Lengyel Géza, testneveléstanár.
* Öveges Enikő, angoltanár
* Suki Béla, történelem - és filozófiatanár.
* Szabó István, történelemtanár, a gimnázium egykori igazgatóhelyettese.
* Szécsi József, ének-zene tanár.
* Szörényi József, nyelvtan - és irodalomtanár.
* Varga Béláné, testneveléstanár.

### Híres diákjai

* Bálint László, kémelhárító, történeti kutató, állambiztonsági szakértő.
* Balla György, bányamérnök, mérnök-közgazdász, politikus, országgyűlési képviselő.
* Benedikty (Horváth) Tamás, író, költő.
* Boncz Ádám, színész.
* Boncz Géza, író, humorista.
* Borda Réka, költő, író, műfordító
* Borsik Viktor, a Momentum TizenX országos alelnöke, a szegedi Momentum elnökségi tagja
* Csernus Sándor, történész.
* Csonka Dóra, színésznő.
* Csúri Ákos, újságíró.
* Ésik Zoltán, matematikus, egyetemi tanár.
* Dlusztus ("Vecsernyés") Imre, újságíró, költő, labdarúgó-vezető, borszakíró.
* Gallé László, biológus, egyetemi tanár.
* Gergely András, történész.
* Jáksó László, televíziós műsorvezető
* Jobba Gabi, színésznő, énekesnő.
* Julesz János, orvos.
* Katona Péter, szociológus, az SZTE BTK Szociológia Tanszék vezetője
* Kerényi Ádám, közgazdász.
* Kőhalmi Zoltán, humorista, építészmérnök.
* Kulka János, színész
* Mary Zsuzsi, énekesnő.
* Mészáros Péter, a magyar slam poetry műfaj kiemelkedő alakja.
* Németh Dezső, pszichológus, egyetemi tanár.
* Novák Katalin, politikus, köztársasági elnök.
* Olasz Anna, világ- és Európa-bajnoki ezüstérmes magyar hosszútávúszó
* Ördögh Szilveszter, író, műfordító, szerkesztő, Horn Gyula kulturális tanácsadója.
* Pete Gábor, matematikus.
* Petri Csathó Ferenc, költő.
* Répássy Róbert, ügyvéd, politikus, országgyűlési képviselő.
* Rosztóczy András, kutató orvos, belgyógyász, gasztroenterológus szakorvos, habilitált egyetemi docens.
* Rovó László, orvos, fül-orr-gégész, egyetemi oktató, az SZTE rektora (2018–2022 között)
* Somorjai Ferenc, idegenvezető, tanár, útikönyvíró, művészettörténész, illusztrátor.
* Szőnyi György Endre, irodalom - és kultúrtörténész.
* Temesi Ferenc, Kossuth- és József Attila-díjas magyar író, műfordító, drámaíró, forgatókönyvíró, a szótárregény műfajának megalapítója.
* Thékes István, oktatáskutató, nyelvtanár, a Gál Ferenc Egyetem docense, korosztályos válogatott teniszező.
* Tóth Tamás, temetőkutató.
* Trenka Csaba Gábor, író, forgatókönyvíró.
* Vágvölgyi B. András, író, újságíró, filmrendező, filmesztéta, politikai és kulturális kommentátor.
* Vitos György, újságíró, sporttörténész.
* Zombori István, történész, muzeológus, egyetemi tanár.

## Induló képzések

### Általános iskolai osztályok

#### "A, B, C osztály" - 8 évfolyamos képzés

* általános tantervű, nyelvi (angol/francia) orientációval

### Gimnáziumi osztályok

#### "A osztály/MatFiz" - 4 évfolyamos képzés

* Speciális matematika tantervű csoport (15 fő)
* Emelt szintű fizika csoport (15 fő)

#### "C osztály/Humán" - 4 évfolyamos képzés

* Humán orientáció / magyar nyelv és irodalom - intenzív angol nyelvi képzéssel (15 fő)
* Humán orientáció / történelem - intenzív angol nyelvi képzéssel (15 fő)

#### "D osztály/BFK" - 4 évfolyamos képzés

* Természettudományos orientált, emelt szintű biológia tantervű osztály (30 fő, csoportbontásban)

#### "F osztály/Francia" - 5 évfolyamos képzés nyelvi előkészítő évvel

* Magyar-francia két tanítási nyelvű csoport (15 fő)

#### "I osztály/Informatika" - 4 évfolyamos képzés

* Műszaki informatika orientált, emelt szintű digitális kultúra tantervű csoport (15 fő)

#### "G osztály/Nyelvi" - 6 évfolyamos képzés

* Általános tantervű 6 évfolyamos gimnáziumi osztály nyelvi orientációval (30 fő, csoportbontásban)

## Szegedi Ságvári Gimnáziumért Alapítvány

Az 1991-ben létrehozott alapítvány célja a a tanárok, tanulók egyéni és közösségi aktivitásának támogatása, a nyelvoktatás és a számítástechnika-oktatás fejlesztése. Minden év decemberében a szegedi Városi Sportcsarnokban megrendezik a Ságvári Gálát, amely egy jótékonysági bál. A bálon az iskola egykori és jelenlegi diákjai is fellépnek.

## Ságváris Öregdiákok Egyesülete (SÖDE)

A 2016. május 24-én alapított **SÖDE** célja az iskolában dolgozó tanárok szakmai képzésének, fejlődésének és az iskolai rendezvények támogatása.

Vezetősége:

* Elnök: Barok István
* Alelnökök: dr. Dobi János és dr. Pál Zoltán

## Partnerkapcsolatok

* Erasmus+
* Határtalanul

## Érdekességek

Grecsó Krisztián *Vera* című regényében a főszereplő ebbe az intézménybe jár.

## Jegyzetek

1. ↑ https://24.hu/belfold/2022/04/20/hvg-rangsor-iden-ezek-a-legjobb-gimnaziumok/
2. ↑ https://ofi.oh.gov.hu/sites/default/files/attachments/sagvari\_endre\_bemutato.pdf
3. ↑ file:///C:/Users/user/Downloads/PPmod2020.pdf
4. ↑ Hagyományaink | SZTE Gyakorló Gimnázium és Általános Iskola (hu-HU). Retrieved on június 12, 2022.
5. ↑ file:///C:/Users/user/Downloads/PPmod2020.pdf
6. ↑ Hagyományaink | SZTE Gyakorló Gimnázium és Általános Iskola (hu-HU). Retrieved on június 12, 2022.
7. ↑ 50 éves a szegedi Ságvári Gimnázium (hu). *Múlt-kor történelmi magazin* (2005-03-08). Retrieved on június 12, 2022.
8. ↑ Attila, Illés (2015-03-04). Három név alatt végezték el ugyanazt a gimnáziumot az ’56-os ságvárisok (hu). *Szeged Ma*. Retrieved on június 12, 2022.
9. ↑ file:///C:/Users/user/Downloads/PPmod2020.pdf
10. ↑ Kriszta, Timár (2011-09-06). DELMAGYAR - Megszépült Kis-Ságvári. *DELMAGYAR - Megszépült Kis-Ságvári*. Retrieved on június 12, 2022.
11. ↑ Kriszta, Timár (2015-06-20). DELMAGYAR - A tanévzárón megszűnt a kis Ságvári. *DELMAGYAR - A tanévzárón megszűnt a kis Ságvári*. Retrieved on június 12, 2022.
12. ↑ http://www.gyakg.u-szeged.hu/sagvari/hagyomanyaink/
13. ↑ Sablon:Cite journal
14. ↑ Réka, ne zsidózz! Nem nyugszanak a kedélyek Ságvári-ügyben | Alfahír. *web.archive.org* (2015-02-24). Archived from the original on február 24, 2015. Retrieved on június 12, 2022.
15. ↑ Zrt, HVG Kiadó (2015-02-22). Ságvári Gimnázium átnevezése: utcára is vonulnának a diákok (hu). *hvg.hu*. Retrieved on június 12, 2022.
16. ↑ Archivált másolat. Archived from the original on október 8, 2016. Retrieved on június 12, 2022.
17. ↑ „Ságvári egy demokráciában vállalhatatlan” | Alfahír (hu). *alfahir.hu*. Retrieved on június 12, 2022.
18. ↑ Origo. Kulka és Jáksó is a Ságvári átnevezése ellen (hu). *https://www.origo.hu/*. Retrieved on június 12, 2022.
19. ↑ Zrt, HVG Kiadó (2015-03-19). Megváltoztatják a szegedi Ságvári gimnázium nevét (hu). *eduline.hu*. Retrieved on június 12, 2022.
20. ↑ Barbara, Thüringer (2015-03-30). Botka is a Ságvári átnevezése ellen tüntet (hu). *index.hu*. Retrieved on június 12, 2022.
21. ↑ Sablon:Cite journal
22. ↑ Sablon:Cite journal
23. ↑ Barbara, Thüringer (2015-03-19). Az Emmi nem enged a tiltakozásnak, megváltoztatja a Ságvári gimi nevét (hu). *index.hu*. Retrieved on június 12, 2022.
24. ↑ Zrt, HVG Kiadó (2015-03-05). Ungváry Krisztián: Pontosítás (hu). *hvg.hu*. Retrieved on június 12, 2022.
25. ↑ Ellentmondások az Akadémia Ságvári-döntésében | Ars Boni. *web.archive.org* (2015-03-05). Archived from the original on március 5, 2015. Retrieved on június 12, 2022.
26. ↑ Index (2015-05-08). Megvan a Ságvári gimnázium új neve (hu). *index.hu*. Retrieved on június 12, 2022.
27. ↑ Tamás, Fábián (2015-05-01). Átnevezik a szegedi Ságvári Endre iskolákat (hu). *index.hu*. Retrieved on június 12, 2022.
28. ↑ Tamás, Fábián (2015-05-01). Átnevezik a szegedi Ságvári Endre iskolákat (hu). *index.hu*. Retrieved on június 12, 2022.
29. ↑ http://szecesszio.szegedvaros.hu/setak-szeged-raichl-palota-szeged/
30. ↑ Hagyományaink | SZTE Gyakorló Gimnázium és Általános Iskola (hu-HU). Retrieved on június 12, 2022.
31. ↑ Elhunyt Öveges Enikő (hu). *www.btk.elte.hu*. Retrieved on december 4, 2022.
32. ↑ Ságváris tablók - Új. *tablo.gyakg.u-szeged.hu*. Retrieved on december 4, 2022.
33. ↑ Iskolai alapítvány | SZTE Gyakorló Gimnázium és Általános Iskola (hu-HU). Retrieved on június 12, 2022.
34. ↑ Hagyományaink | SZTE Gyakorló Gimnázium és Általános Iskola (hu-HU). Retrieved on június 12, 2022.
35. ↑ Ságváris Öregdiákok Egyesülete | SZTE Gyakorló Gimnázium és Általános Iskola (hu-HU). Retrieved on június 12, 2022.

## Források

* Hivatalos oldal
* A gimnázium története
* [1]

Sablon:Szeged oktatási intézményei